Kookkuns: Eet vir volgehoue energie
Eet vir volgehoue energie
Hierdie opwindende kookboek bevat ‘n verskeidenheid suikervry disse en ‘n hele nuwe benadering tot ‘n gesonde leefwyse.
Leer alles omtrent die Glukemiese Indeks (GI) en wend die eetstyl in jou eie lewe aan. Gesinsvriendelike resepte kan die hele huishouding by die eetpatroon betrek. Hierdie manier van eet verseker jou nie net van volgehoue energie, verbeterde konsentrasie en verhoogde stamina nie, maar hou ook talle gesondheidsvoordele in.
Al meer mense ontdek deesdae die voordele van 'n lae-GI-, laevet eetpatroon. Hierdie manier van eet verseker jou nie net van volgehoue energie, verbeterde konsentrasie en verhoogde stamina nie, maar hou ook die volgende spesifieke gesondheidsvoordele in: Verlaagde en bestendige bloedglukosevlakke by diabete; makliker permanente gewigsverlies; verbeterde konsentrasie by kinders met aandaggebreksindroom (AGS); beter prestasie onder sportmanne en - vroue; verlaagde cholesterol en bloeddruk; verligting van simptome van chroniese candidiase, polisistiese ovariale sindroom en ontstekingsiektes soos artritis.
Na die wegholsukses van Eet slim en bly slank en The South African GI guide het Gabi en Liesbet nou meer as 80 splinternuwe laevet-, lae-GI-resepte ontwikkel vir elke dag se lekker eet. Die gesinsvriendelike resepte sluit lae-GI-weergawes in van immer gewilde geregte soos Thaise hoenderkerrie, ontbytmuffins en selfs kaaskoek – en bewys dat gesonde kos ook smulkos kan wees.
Die volledige inleiding verduidelik presies hoe die Glukemiese Indeks werk en verskaf praktiese riglyne vir lae-GI-, laeveteetgewoontes vir spesifieke mediese toestande. Die nuttige GI-koslyste is 'n onontbeerlike hulpmiddel om geskikte voedselsoorte en –produkte te identifiseer.
op 9/23/2008 10:30:00 am